beredskapstropp
Store norske leksikon,Samfunn,Politi og kriminalitet,Politivesen,Politifaglige begreper
En beredskapstropp er et bistandsorgan for politiet med spesialutdannede polititjenestepersoner. Den kan brukes i farlige oppdrag som ved terror- og gisselsituasjoner hvor våpen kan bli brukt og menneskeliv står på spill.
I Norge ble Beredskapstroppen etablert i 1975. Den er underlagt Oslo politidistrikt. Beredskapstroppen er Norges mest trente politienhet og har spesialkompetanse innen bekjempelse av terror og sabotasje. Den har nasjonalt bistandsansvar og kan derfor settes inn over hele Norge. Tjenestepersonene utfører ellers vanlig ordenstjeneste, noe som er et sentralt prinsipp for å bevare politiets sivile preg, selv i en så spesialisert enhet. Les mer i Store norske leksikon politiet Eksterne lenker Politihøgskolen Politiforum: emneside om Beredskapstroppen Litteratur Finstad, L. (2018). Hva er politi. Oslo: Universitetsforlaget. Stensøgnes, M. (2018). På vår vakt - beretninger fra politiets beredskapstropp. Oslo: Aschehoug.  NOU 2012:14. (2012). Rapport fra 22. juli-kommisjonen .